ودبا فهم تتسطا 

 قاليك مصطفی سوينغا شاف بزاف ديال الاشهرات فالتلفزه ديال الفيبر اوبتيك او الانترنت الفائق السرعه  واو هادشي ليبغيت صافي تحلو ليا بزاف ديال المشاكل  

فكر مصطفی اشكون الشركه لي ايقدر اتعاقد معها باش دغيا ايكون عندو خط الفيربر خدام دغيا او ناضي  علما انو مصطفی ساكن فقلب نخاع ديال كزا  فشارع يعقوب المنصور  

 أو حينتاش الشركات الاتصا كينيييين كثار  حار فالختيار او العروض المنافسه لي ديرين ما بناتهم   

او قال مع راسو اخر حجا نمشي ليها هي اتصلات المغرب

 بدا بانوي
 سوينغا  الو انوي بغيت ندخل فاليبر اوبتيك داكشي عالي السرعه نتوما تدعمو اليمين او الشباب باينه غادي تكون عندكم شي عرض رائع ليا  

اينوي   خويا فيبر لي عدنا فقط ديال الشركات ناس العمومين مزال ما درناش ليهم الميزاجور 

سوينغا طز  فشل 

أورونج  اولا كيما وليت تنسميها  سيمانات
 سوينغا اولو اورونج سمعت بالي عندكم اوفور مزيانه فيير اوبتيك، سمعت بالي ماكينش عندكم الخلاص ديال التركاب بحال اتصلات المغرب 

اورونج  اياه عندك صح  ماكينش  نت فين كين فكزا ؟

سوينغا  انا فقلب كزا شارع يعقوب المنصور 

اورونج  مممم مزيان غادي تسنا  سيمنات باش نشوفو واش ديز 

 سوينغا اوكي مشات  المهم نبعد من اتصلات المغرب  
 بعد اسبوعين  
سوينغا  الو ارونج 
اورونج  الو سوينغا مزال  سيمنات 
 بعد اسبوعين  
سوينغا  الو ارونج 
اورونج  الو سوينغا مزال  سيمنات 
 بعد اسبوعين  
اورونج  الو سوينغا مزال  سيمنات 
  بعد اسبوعين  
  سيمنات    سيمنات   سيمنات

بعد معناه كبيره لقيت راسي قدام الباب الكبير لي عامر أسلاك شائكه او ذئاب من كل جه او بركان من لتحت سميتو  اتصلات المغرب  

اتصلات المغرب 
سوينغا الو اتصلات بغيت ندخل الفيبر  
اتصلات خويا سير الوكاله لي قريبه ليك 

مشا مصطفی للوكاله لي قريبه ليه  او هو خيف بحال ايلا داخل لدار الختانه   ولكن عندو امل بعيييييد لي قنع راسو بيه بز انه غادي ايعجبو الحال  

سوينغا  سلام ختي بغيت ندخل الفيبر اوبتيك 

ختي هي ديك ساطه لي تتشوف طلب ديالك ، طالعه منها طاقه سالبه كبييييره تتحس بها تتقول  يخ زيت فاي كلمه خارجه مع فمها  وخا تقولك تنبغيك نت تتسمع يخ زيت 

ساطه ديال اتصلات غادي تخلص  درهم ديال تركاب او صبر كثر من شهر باش دخل ليك الفيبر لدار اولا كثر 

 سوينغا  كيضح ضحكه فيها الفقصه بحال ايلا دخلا معاه الموت بهول ماسمع   ه هي دبا تجري عليا او صافي  

ساطه ديال اتصلات ه  يخ زيت لي سمعت انا ماشي ه  ايوا هادشي لي كين يخ زيت 

كتشوف واش غادي نقول صافي بلاش كانه الهدف ديلها هو هدا  

 سوينغا   كيفكر فخاطرو  وخا غادي نصبر ماعندي كيندير المنوبول هو هدا ديال شركه وحده علی لله تهنا من الصبيب العيان لي سخسخني   اوكي ختي ندخلها 

ساطه ديال اتصلات فخبارك لفيبر وخا دخلها راها تطيح مره مره مالي تخسر ليك ماتجيش عندي تشكي  يخ زيت 

 نقدر نبان ليكم تنزيد  فيه  ولله القسام هادشي لي قالت ليا  

سوينغا هادشي كين فالكونطرا ؟ 

ساطه ديال اتصلات لا ولكن انا تنعلمك باش تعرف باش ما تجيش تعنكشنا كل مره تشكي  يخ زيت 

فجأه 
 طفاو جميع الاضواء لي فالوكاله او وخا كان نهار شمس حتی هي طفات احس مصطفی بالوحده او انه فالفراغ  هدا هو الاحساس لي كان ديك السعه  بقا بحال هكدا لي وهله 
او هو يبان ليه ضو بعيد غادي او كيقرب فيه تصويرت ديك اساطه علی شكل كلون تي غني لاضونس دو كنار  هادي هي لفكره لي قنعت بيها راسي باش نتحمل هضرتها  

او عودو شعلو الضواو    هادي مبغاتنيش نتقيد ولله تاغدي نديرها ضد او نتقيد 

او كيما ديما طلعت ابله او تقيدت او خلصت زباله فلوس  باش نتسنا كثر من شهر او مالي  دخل نعول عليها تخسر  

واش دبا هادي بلاد اولا دوار كبيييبر غير قولو ليا  

او مزال القصه مستمره 